text: Motorvejen blokeret i Kolding
  29 august 2011 kl. 06.30
  Omkring klokken otte blev der totalt kaos på motorvejen ved Kolding, fordi fire lastbiler stødte sammen. Uheldet skete i det nordgående spor mellem frakørsel 62 Kolding Øst og frakørsel 63 Bramdrupdam.
  Politiet var kort efter uheldet ikke helt opdateret på omfanget af ulykken, men den blev betegnet som alvorlig. Der blev sendt fem ambulancer til stedet, hvor to chauffører var klemt fast i de havarerede biler. De var alvorligt kvæstet og måtte skæres fri af bilerne. 
  Ulykken blokerede det nordgående spor, og der er lange køer i begge retninger. Derfor opfordrede politiet bilisterne til at holde sig fra motorvejen og vælge en anden rute.
  Motorvejen blev først sidst på eftermiddagen åbnet for trafik.
  